ORDENANZA FISCAL REGULADORA DO IMPOSTO SOBRE BENS INMOBLES.
ADMINISTRACIÓN LOCAL — Municipal — Pazos de Borbén (Ordenanzas e Regulamentos, 29/12/2016)

Ao non presentarse reclamacións durante o prazo de exposición ó público, queda automaticamente elevado a definitivo o acordo Plenario provisional sobre o establecemento da Ordenanza fiscal reguladora do imposto sobre bens inmobles, cuxo texto íntegro se fai público, en cumprimento do artigo 70.2 da Lei 7/1985, do 2 de abril, reguladora das bases de réxime local: No uso das facultades normativas outorgadas polos artigos 133.2 e 142 da Constitución Española e o artigo 106 da Lei 7/1985, reguladora das bases de réxime local, sobre a potestade normativa en materia de tributos locais, e de conformidade co establecido nos artigos 15 e seguintes, así como no Título II, artigos 60 a 77 do Texto refundido da Lei reguladora das facendas locais, aprobado por Real Decreto Lexislativo 2/2004, do 5 de marzo (TRLHL), regulase mediante a presente Ordenanza Fiscal o Imposto sobre Bens Inmobles.1.—O feito impoñible do Imposto sobre Bens Inmobles está constituído pola titularidade dos seguintes dereitos sobre os bens inmobles rústicos e urbanos e sobre os inmobles de características especiais: a) Dunha concesión administrativa sobre os propios inmobles ou sobre os servizos públicos ós que estean afectos. b) Dun dereito real de superficie. c) Dun dereito real de usufruto. d) Do dereito de propiedade.2.—A realización do feito impoñible que corresponda dentro dos definidos no apartado anterior polo orden establecido nel, determinará a non suxeición do inmoble ó resto das modalidades previstas nel.3.—Ten a consideración de bens inmobles rústicos, de bens inmobles urbanos e bens inmobles de características especiais, os definidos como tales nas normas reguladoras do Catastro Inmobiliario.1.—Son suxeitos pasivos, a título de contribuíntes, as persoas naturais e xurídicas e as entidades a que se refire o artigo 33 da Lei 230/1963, do 28 de decembro, xeral tributaria, que ostenten a titularidade do dereito que, en cada caso, sexa constitutivo do feito impoñible deste imposto.2.—O disposto no apartado anterior será de aplicación sen prexuízo da facultade do suxeito pasivo de repercutir a carga tributaria soportada conforme ás normas de dereito común.3.—No suposto de concorrencia de varios concesionarios sobre un mesmo inmoble de características especiais, será substituto do contribuínte o que deba satisfacer o maior canon, sen prexuízo de poder repercutir sobre os outros concesionarios a parte da cota líquida que lles corresponda en proporción ós canons que deban satisfacer cada un deles.1.—Responden solidariamente das obrigas tributarias tódalas persoas que sexan causantes dunha infracción tributaria ou que colaboren en cometela.2.—Os copartícipes ou cotitulares das entidades xurídicas ou económicas a que se refire o artigo 33 da Lei xeral tributaria responderán solidariamente en proporción as súas respectivas participacións nas obrigas tributarias destas entidades.3.—No suposto de sociedades ou entidades resoltas e liquidadas, as súas obrigas tributarias pendentes transmitiranse aos socios ou partícipes no capital, que responderán delas solidariamente e ata o límite do valor da cota de liquidación que se lles adxudicara.4.—A responsabilidade esixirase en todo caso nos termos e de acordo co procedemento previsto na Lei xeral tributaria.1.—Son exencións directas de aplicación de oficio as comprendidas no artigo 62, apartado 1, do TRLFL.2.—Son exencións directas de carácter rogado as comprendidas no artigo 62, apartado 2, letras a), b) e c) do mesmo texto legal.3.—De conformidade coa facultade outorgada no artigo 62.3 do TRLFL, decláranse exentos do pago do imposto os centros sanitarios de titularidade pública, sempre que estean afectados ó cumprimento dos fins específicos dos referidos centros.4.—No exercicio da facultade outorgada polo artigo 62.4 do TRLHL, decláranse exentos, por razóns de eficiencia e economía na xestión recadatoria do tributo, os recibos correspondentes ós inmobles rústicos e urbanos nos que a súa cota líquida non supere a cantidade de seis euros (6,00 €). 5.—Con carácter xeral, a concesión de exencións terá efectos a partires do exercicio seguinte á data da solicitude e non poderá ter carácter retroactivo. Sen embargo, cando o beneficio fiscal fose solicitado antes de que a liquidación sexa firme, concederase se na data da devindicación do tributo concorren os requisitos esixidos para o seu aproveitamento. A base impoñible deste imposto está constituída polo valor catastral dos bens inmobles, que se determinará, notificará e será susceptible de impugnación conforme ó disposto nas normas reguladoras do Catastro Inmobiliario. Estes valores poderán ser obxecto de revisión, modificación ou actualización nos casos e da maneira que a Lei prevea. A redución na base impoñible aplicarase nos termos e coa extensión establecidos nos artigos 67 a 70 do TRLHL.1.—A base liquidable deste imposto será o resultado de practicar na impoñible as reducións que legalmente se establezan.2.—A base liquidable nos bens inmobles de características especiais, coincidirá coa base impoñible, salvo as específicas aplicacións que prevea a lexislación.3.—A base liquidable notificarase conxuntamente coa base impoñible nos procedementos de valoración colectiva. Dita notificación incluirá a motivación da redución aplicada mediante a indicación do valor base que corresponda o inmoble así como o importe da redución, de selo caso, e da base liquidable do primeiro ano de vixencia do novo valor catastral deste imposto. A cota íntegra deste imposto será o resultado de aplicar á base liquidable ós seguintes tipos de gravame: a) Para os bens inmobles de natureza urbana o 0’50 % b) Para os bens inmobles de natureza rústica o 0’3 % c) Para todos os grupos de bens inmobles de características especiais o 1,3 % 1.—No suposto de novas construcións, pódese conceder unha bonificación do 50 % na cota íntegra do imposto, previa solicitude dos interesados e antes do inicio das obras, ás empresas que urbanizan, construtoras e promotoras, tanto si se trata de obra nova como rehabilitación equiparable a ela, de conformidade co artigo 74 da Lei 39/1988, do 28 de decembro. O prazo para beneficiarse da bonificación comprende o tempo de urbanización, o de construción e un ano mais a partires do financiamento das obras. O citado prazo non pode ser superior a tres años a partires do inicio das obras de urbanización e construción. Para aproveitar a citada bonificación, os interesados deberán de cumprir os seguintes requisitos: a) Acreditación da data de inicio das obras de urbanización ou construción de que se trate, a que se fará mediante certificación do técnico–director competente delas, visado polo colexio profesional. b) Acreditación de que a empresa se dedica á actividade de urbanización, construción e promoción inmobiliaria mediante a presentación dos estatutos da sociedade. c) Acreditación de que o inmoble obxecto da bonificación non forma parte do inmobilizado mediante a presentación de certificación do administrador da sociedade, ou fotocopia do último balance presentado ante a AEAT, ós efectos do imposto sobre sociedades. d) A solicitude da bonificación pódese formular dende o momento no que se pode acreditar o inicio das obras.2.—As vivendas de protección oficial gozarán dunha bonificación do 50 % durante o prazo de tres años, que se contarán dende o outorgamento da cualificación definitiva, e previa petición do interesado, debendo xustificar a titularidade mediante escritura pública inscrita no Rexistro da Propiedade.3.—Terán unha bonificación do 95 % da cota íntegra os bens de natureza rústica das cooperativas agrarias e de explotación comunitaria da terra, de acordo co establecido no artigo 134 da Lei 20/1990, do 19 de decembre, de cooperativas.4.—Os suxeitos pasivos que ostenten a condición de titulares de familia numerosa na data de devindicación do imposto, terán dereito ás seguintes bonificacións sobre o ben inmoble que constitúa a súa vivenda habitual, distinguindo as seguintes categorías: a) Categoría xeral: terán dereito a unha bonificación do 37 % na cota integra do imposto. b) Categoría especial: terán dereito a unha bonificación do 57 % na cota integra do imposto.5.—Categoría especial con sete ou mais fillos: terán dereito a unha bonificación do 80 % da cota integra do imposto. Ós efectos da clasificación na categoría xeral ou especial, estarase ao disposto no artigo 4 da Lei 40/2003, do 18 de novembro, de protección ás familias numerosas. Para poder beneficiarse desta bonificación deberán cumprir ademais os seguintes requisitos: *Categoría xeral: valor catastral: 169.662,01 euros, 37 %. *Categoría especial: valor catastral: 171.981,92 euros, 57 % *Categoría especial con sete fillos ou mais: valor catastral: 172.564,05 euros, 80 % Concedida a bonificación, esta manterase de acordo cos tipos vixentes en cada exercicio, sen necesidade de reiterar a solicitude sempre e cando se cumpran os requisitos da ordenanza vixente en cada momento, ata o límite máximo dos períodos impositivos coincidentes coa da data de validez do título de familia numerosa vixente no momento da solicitude. A concesión da bonificación non terá efectos retroactivos.6.—Terán dereito a unha bonificación do 90 % aqueles inmobles especiais en función da actividade a que estean destinados, dos que sexan titulares: Esta bonificación require que o inmoble se destine exclusivamente aos fins sociais propios da entidade titular. Aplicarase a petición da entidade beneficiaria e terá unha duración máxima de cinco anualidades, sempre e cando se manteña a actividades e os requisitos que dan lugar á bonificación.1.—O período impositivo coincide co ano natural.2.—A obriga de contribuír o imposto nace o primeiro día do período impositivo. As variacións de orden físico, económico ou xurídico, incluíndo as modificacións de titularidade, teñen efectividade a partires do ano seguinte a aquel no que se producen. Cando o Concello coñeza a conclusión das obras que orixinen unha modificación de valor catastral, respecto ó que figura no seu Padrón, liquidará o imposto na data na que o Catastro lle notifique o novo valor catastral. A liquidación do imposto comprenderá a cota correspondente ós exercicios devengados e non prescritos, entendendo por estes os comprendidos entre o seguinte a aquel no que van a finalizar as obras que orixinaron a modificación do valor e o presente exercicio. De selo caso, deducirase da liquidación correspondente a este exercicio e os anteriores a cota satisfeita por este imposto a razón doutra configuración do inmoble diferente da que ten na realidade.1.—Aos efectos previstos no artigo 77 do TRLHL, os suxeitos pasivos están obrigados a formalizar as declaracións de alta, no suposto de novas construcións, as declaracións de modificación de titularidade no caso de transmisión do ben, así como as restantes declaracións por alteracións de orden físico, económico ou xurídico nos bens inmobles que teñan transcendencia ós efectos deste imposto.2.—É competencia do Concello o recoñecemento de beneficios fiscais, as solicitudes para acollerse a eles deben ser presentados á administración municipal, ante a que se debe indicar, asemade, as circunstancias que orixinan ou xustifican a modificación do réxime.3.—Sen prexuízo da obrigación dos suxeitos pasivos de presentar as modificacións, alteracións e demais, o Concello, sen menoscabo das facultades do resto das administracións públicas, comunicará ó Catastro a incidencia dos valores catastrais ó outorgar licenza ou autorización municipal.4.—As liquidacións tributarias son practicadas polo Concello, tanto as que corresponden a valores–recibo como as liquidacións por ingreso directo, sen prexuízo da facultade de delegación da xestión tributaria.5.—Contra os actos de xestión tributaria, competencia do Concello, os/as interesados/as poden formular recurso de reposición, previo ó contencioso–administrativo, no prazo de un mes a partires da notificación expresa ou da exposición pública dos padróns correspondentes.6.—A interposición de recurso non paraliza a acción administrativa para o cobro, a menos que dentro do prazo previsto para interpor o recurso, o interesado solicite a suspensión da execución do acto impugnado e acompañe a garantía polo total da débeda tributaria. Non obstante, en casos excepcionais, a Alcaldía pode acordar a suspensión do procedemento, sen prestación de ningún tipo de garantía, cando o recorrente xustifique a imposibilidade de prestala ou ben demostra claramente a existencia de erros materiais na liquidación que se impugna.7.—O período de cobro para os valores–recibo notificados colectivamente determinarase cada ano e anunciarase conforme á Lei 48/2002 e a Lei 39/1988. As liquidacións de ingreso directo deben ser satisfeitas nos períodos fixados polo Regulamento xeral de recadación, que son: a) Para as notificadas dentro da primeira quincena do mes, ata o día 5 do mes natural seguinte. b) Para as notificadas dentro da segunda quincena do mes, ata ó día 20 do mes natural seguinte.8.—Transcorridos os períodos de pago voluntario sen que a débeda se teña satisfeito, iniciarase o período executivo, o que comporta a esixencia da recarga do 20 % do importe da débeda non ingresada, así como dos intereses de demora correspondentes.9.—O recargo será do 10 % cando a débeda se ingrese antes de que sexa notificada ao debedor a providencia de constrinximento.10.—En aplicación da potestade concedida polo artigo 78.2 da Lei 39/1988, do 28 de decembro, reguladora das facendas locais, na redacción dada polo artigo 22º da Lei 51/2002, do 27 de decembro, os recibos correspondentes a un mesmo suxeito pasivo polo imposto sobre bens inmobles de natureza rústica situados no termo municipal de Pazos de Borbén, agruparanse nun único documento de cobro sempre que sexa posible. No caso de xestión delegada, as atribucións dos órganos municipais entendéranse exercidas pola administración coa que se subscribe o convenio ou coa administración na que se delega. Para o procedemento de xestión e recadación non establecido nesta ordenanza deberá aplicarse o establecido pola lexislación vixente. Para os aspectos non regulados na presente ordenanza serán de aplicación as normas contidas no Texto refundido da Lei reguladora das facendas locais, aprobado por Real Decreto Lexislativo 2/2004, do 5 de marzo, no Texto refundido da Lei do catastro inmobiliario, e á normativa vixente en materia de xestión tributaria e de recadación. As modificacións producidas pola Lei de presupostos xerais do Estado ou por outra norma de rango legal que afecten a calquera elemento deste imposto serán de aplicación automática dentro do ámbito desta ordenanza. A entrada en vigor da presente ordenanza producirase dende o mesmo día da publicación do texto íntegro no Boletín Oficial da Provincia, e comezará a aplicarse con efectos a partires do 1 de xaneiro do exercicio seguinte, permanecendo en vigor ata a súa modificación ou derrogación. Esta ordenanza derroga a tódalas ordenanzas anteriores referidas á mesma materia impoñible. Pazos de Borbén, 29 de decembro de 2016.—O Alcalde, Andrés Iglesias Rodríguez.